钦定古今图书集成/明伦汇编/闺媛典/第013卷 > 《城西美人歌》杨维桢
## 钦定古今图书集成/明伦汇编/闺媛典/第013卷 > 《城西美人歌》杨维桢

丙戌花朝后一日，与客游长城之灵山，宴于城东老人所。时偕游者城中美人灵山秀也，酒酣作《城西美人歌》。

“长城嬉春春半强，杏花满城散馀香。城西美人恋春
阳，引客五马青丝缰。美人有似真珠浆，和气解消冰
炭肠。前朝丞相灵山堂，双双石郎立道傍。当时门前
走犬马，今日丘垄登牛羊。”美人兮美人舞，燕燕，歌莺
莺，蜻蜓蛱蝶争飞扬。城东老人为我开锦障，金盘荐
我生槟榔。美人兮美人吹玉笛，弹红桑。为我再进黄
金觞。旧时美人已黄土，莫惜秉烛添红妆。